реализиране на полза от страна на Jushi Egypt съгласно член 3, параграф 2 от основния регламент. Тя припомни, че това дружество работи в Египет и е учредено съгласно египетското законодателство. Следователно беше целесъобразно по принцип да се проучи дали получателят на финансирането се е ползвал с по-добри условия, отколкото би получил на египетския финансов пазар. Комисията провери този въпрос и се увери, че случаят е точно такъв, при това с висок марж.
 (89)
 Въпреки това Комисията взе предвид също и извънредните обстоятелства по този случай. Както е отбелязано в съображение 44, производителят износител в крайна сметка се притежава от SASAC. Китайските държавни органи са предоставили преференциалното финансиране след преговори и подписване на съответните документи в Китай, а получателите са получили финансирането пряко или косвено чрез тяхното дружество майка в Китай (междуфирмени заеми). Освен това, както е предвидено в член 1 от Споразумението за сътрудничество, египетското правителство е приело, че тези субекти получават преференциална подкрепа, включително евтини заеми в съответствие с китайското право, т.е. при условия, определени от Китай. Китайските държавни органи са предоставили това финансиране съгласно член 5 от Споразумението за сътрудничество и в съответствие с преференциалните политики за финансиране, прилагани в Китай. Както е обяснено в съображение 42 по-горе, с тези разпоредби от Споразумението за сътрудничество е кодифицирана вече установена практика.
 (90)
 Поради това Комисията заключи, че приемането и признаването от страна на египетското правителство на финансовите средства, предоставени от китайските обществени органи на Jushi Egypt, се отнася и до реализирането на полза от тях. Ето защо Комисията установи пазарните цени на преференциалното финансиране и изчисли ползата въз основа на тях. Тя отбеляза, че при прилагането на този рационален подход изчисленият размер на субсидиите е по-малък отколкото при прилагането на хипотетичен референтен показател за Египет.
 3.2.5. Специфичност
 (91)
 Що се отнася до третия въпрос относно специфичността, Комисията проучи дали тези субсидии са специфични съгласно изискванията на член 4, параграфи 2—4 от основния регламент.
 (92)
 ПE се явява предоставящ орган по отношение на преференциалното финансиране посредством неговото признаване и приемане. По-специално, ПE е признало и приело определянето от страна на ПКНР на зоната SETC като задгранична зона за инвестиции по силата на член 4 от Споразумението за сътрудничество и е одобрило напълно изпълнението на дейностите в нея, включително чрез осигуряване на преференциално финансиране от ПКНР.
 (93)
 Тези субсидии са на разположение само на Jushi Egypt, тъй като дружеството работи в икономическата зона на Суецкия канал (от която зоната SETC е част). Поради това Комисията стигна до заключението, че това са регионални субсидии по смисъла на член 4, параграф 3 от основния регламент, които попадат в рамките на компетентността на предоставящия орган в съответствие с член 4, параграфи 2—4 от основния регламент.
 3.2.6. Заключение
 (94)
 В заключение Комисията установи, че както субсидиите, предоставени пряко от Египет на дружества, работещи в зоната SETC (предоставяне на земя, данъчни облекчения), така и субсидиите, предоставени косвено чрез преференциално финансиране от ПКНР, представляват подлежащи на изравняване субсидии съгласно членове 2—4 от основния регламент. При последните възниква отговорност на Египет по силата на това, че Египет е